Situacija 1

U predmetu 152/84 *Marshall,* gospođu Marshall, njen je poslodavac, Southampton Health Autoritiy, otpustio s navršene 62 godine života, dok je ona željela raditi barem do 65. godine, kao što su mogli njeni muški kolege. Gđa. Marshall tražila je pred engleskim sudom naknadu štete. Pri tome se pozvala na direktivu o zabrani diskriminacije između spolova.

U koju se svrhu gđa Marshall poziva na direktivu?

O čemu ovisi može li se gđa Marhall pozvati na direktivu?

Protiv koga se gđa Marshall poziva na direktivu i može li se protiv te osobe pozivati na direktivu?

Situacija 2

U predmetu C-329/11 *Achougbabian*, g. Achougbabian poziva se na direktivu o povratku izbjeglica u kaznenom sudskom postupku. Francuska ga država želi zatvoriti temeljem francuskog kaznenog zakona, prema kojem je zapriječena jednogodišnja kazna zatvora za državljane trećih država koji ilegalno borave u Francuskoj. Pred francuskim sudom, g. Achougbabian osporava taj francuski zakon, tvrdeći da je suprotan direktivi o povratku izbjeglica koja zahtjeva da države poduzmu sve mjere da izbjeglice vrate u države odakle dolaze .

Što g. Achougbabian želi postići pozivanjem na direktivu?

Što direktiva u tu svrhu mora zadovoljiti?

Protiv koga se g. Achougbabian poziva na direktivu?

Usporedite situacije u predmetu Marshall i predmetu Achougbabian.

Koja je razlika između tih dvaju situacija u smislu razloga iz kojih se pojedinac pred sudom poziva na direktivu?